Sagunt ja té finalistes per a les II Distincions a l'excel·lència turística de la ciutat
27 de novembre 2024

![](/media/pptobfdp/cartel-gala-turisme-2024-val_c.jpg?width=850&height=601.1261261261261)

Sagunt ja coneix els cinc finalistes que rebran les II Distincions a l'excel·lència turística de la ciutat en la gala d'_El somriure més bonic de Sagunt_ que tindrà lloc el 4 de desembre.

Després d'una reunió en la qual el jurat del certamen va estudiar i va valorar de manera anònima les candidatures, que prèviament havien presentat diferents empreses i servicis turístics de la ciutat, els finalistes de cadascuna de les categories són: Hornos Domingo i Bodegas Micó (Trajectòria), Global Vacacional i Heladería El Paseo (Innovació & Digitalització), La Costanera i Bodegas Ferri (Turisme inclusiu i accessible), Heladería El Paseo i Chocomel (Sostenibilitat i SICTED).

Cal esmentar que el jurat va estar presidit per la regidora de Turisme de l'Ajuntament de Sagunt, Natalia Antonino; així com per representants de Turisme Comunitat Valenciana, la Cambra de Comerç, ASECAM, l'Asociación de Comerciantes Ciudad de Sagunto, ACPS i ACEISYC.

La regidora de Turisme ha agraït enormement a totes les empreses que han presentat la seua candidatura: “Especialment a aquelles que, encara que no apareguen els seus noms entre els finalistes, han demostrat una gran faena i un desig per continuar oferint un producte de qualitat, fent de Sagunt una destinació turística de primer ordre. Natalia Antonino també ha manifestat: “I, per descomptat, done l'enhorabona a totes les empreses que han rebut una major puntuació per part del jurat, per la qual cosa han resultat ser finalistes. A totes elles els trasllade la meua enhorabona i agraïsc el seu treball”.

Les distincions s'atorgaran en la gala que tindrà lloc el pròxim 4 de desembre a les 17 hores en la Nau Magatzem d'Efectes i Recanvis del Port de Sagunt. L'entrada és gratuïta i està oberta a tot el sector turístic de la ciutat, només és necessari reservar prèviament a través del correu [gestionsicted@aytosagunto.es](mailto:gestionsicted@aytosagunto.es) o en el WhatsApp 674024765.

*   [](http://www.facebook.com/sharer.php?u=https://aytosagunto.es/va/actualitat/sagunt-ja-té-finalistes-per-a-les-ii-distincions-a-l-excel-lència-turística-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/sagunt-ja-té-finalistes-per-a-les-ii-distincions-a-l-excel-lència-turística-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-ja-té-finalistes-per-a-les-ii-distincions-a-l-excel-lència-turística-de-la-ciutat/ "Linked In")
*   [](mailto:?body=https://aytosagunto.es/va/actualitat/sagunt-ja-té-finalistes-per-a-les-ii-distincions-a-l-excel-lència-turística-de-la-ciutat/)